stanford-oval/wikipedia huggingface dataset:
Francesco Algarotti

Francesco Algorotti, 1745, Jean-Étienne Liotard, Rijksmuseum
Saggi, 1963
Francesco Algarottin hauta Pisassa
Kreivi Francesco Algarotti (11. joulukuuta 1712 Venetsia - 3. maaliskuuta 1764 Pisa) oli italialainen filosofi ja taidekriitikko. Yksi hänen keskeisimpiä teoksiaan on Saggi sopra le belle arti (Esseitä kaunotaiteista). Vuonna 1755 Algarotti julkaisi kirjoituksen Soggia sopra l'opera in musica (Essee oopperasta), jossa hän totesi että "musiikki on rapistunut entisestä arvokkuudestaan.. johtuen pahanlaatuisesta intohimosta kaikkea uutta kohtaan".  Algarotti oli merkittävä vaikuttaja Christoph Willibald Gluckin johtamalle oopperan uudistusliikkeelle. Hän kirjoitti myös runoja, matkapäiväkirjan Venäjältä ja laajan kirjeenvaihdon.
Farmakodynamiikka

Farmakodynamiikka (kr. farmakon, lääke, rohdos; dynamis, voima), "lääkkeenvaikutusoppi", on farmakologian osa-alue, joka tutkii lääkkeiden vaikutuksia ja niiden mekanismeja molekyyleihin, elimiin ja koko elimistöön.
Lääkeaineiden vaikutusmekanismit

Lääkkeiden farmakodynaamiset vaikutukset ovat hyvin moninaisia. Monien vaikutus kohdistuu erityisiin elimistön säätelymolekyyleihin, reseptoreihin, joita lääkkeet voivat stimuloida (esim. morfiini opioidireseptoreita) tai estää (esim. antihistamiinit histamiinireseptoreita). Ne voivat vaikuttaa myös entsyymeihin (esim. asetyylisalisyylihappo estää syklo-oksigenaasientsyymiä). Jotkin lääkeaineet vaikuttavat solukalvon kuljettajamolekyyleihin (esim. masennuslääke fluoksetiini estää serotoniinin ottoa hermosoluun). Monet syöpälääkkeet ovat kovalenttisesti makromolekyyleihin sitoutuvia aineita, ja ne estävät syöpäsolujen jakautumista sitoutuessaan DNA-molekyyleihin. Joidenkin lääkkeiden vaikutusmekanismi perustuu yksinkertaisiin fysikaalisiin tai kemiallisiin reaktioihin, kuten alumiini- ja magnesiumhydroksidit neutraloivat mahan liiallista happamuutta tai guarkumi sitoo vettä itseensä ja vähentää ummetusta. Myös monia hormoneja tai niiden synteettisiä sukulaisia käytetään lääkkeinä. Antibioottien ja muiden mikrobilääkkeiden vaikutukset perustuvat erilaisiin myrkkyvaikutuksiin mikrobeja kohtaan. Silloin on tärkeää, että myrkkyvaikutus on valikoiva ja kohdistuu vain mikrobiin eikä ihmiseen.
Monet lääkevaikutukset ovat itse asiassa toksisia vaikutuksia, eli ne häiritsevät elimistön normaaleja toimintoja (selvimpiä esimerkkejä ovat anestesia-aineet). Jos tästä on kuitenkin kokonaisuuden kannalta hyötyä, lääkkeen käyttö on perusteltua. Se kuitenkin osoittaa, että lääkkeiden turvallinen käyttö vaatii tarkkuutta ja ammattitaitoa.
Kirjallisuutta

Koulu M, Tuomisto J (toim.). Farmakologia ja toksikologia, erityisesti luvut 1 ja 2. Kustannus Oy Medicina, Kuopio 2007. Luettavissa myös verkossa http://www.medicina.fi.
Fesikh

Fesikh.
Fesikh (arab. فسيخ‎) eli muumiokala on perinteinen egyptiläinen kalaruoka. Ruokaa varten Välimeressä ja Punaisessa meressä elävä mulloihin kuuluva särjenomainen kala ensin kuivataan auringossa, sitten sen annetaan käydä suurissa paljuissa 40 päivää ennen suolausta ja vakuumiin pakkausta. Käymisen takia kalan haju on erittäin voimakas.
Kalan valmistus on tarkkaa työtä, ja sen valmistusohjeet periytyvät perheissä, joiden ammattia kutsutaan fasakhani.
Fesikhiä syödään Egyptissä tuhansia vuosia vanhan Sham el-Nessim -juhlan aikana.
Joka vuosi egyptiläisissä aikakauslehdissä kerrotaan tarinoita huonosti valmistetun kalan aiheuttamaan botulismiin kuolleista.
Etele Air

| Etele Air |
| --- | --- |
 IATA: –  –  ICAO: ETO 
Perustettu:  1996
Lakkautettu:  2003
Laivaston koko:  3
Etele Air (IATA: –, ICAO: ETO) oli venäläinen tilauslentoyhtiö, joka perustettiin vuonna 1996. Sen toimilupa peruttiin vuonna 2003.
Laivasto

Etele Airin laivastoon kuuluivat seuraavat lentokoneet:
2 Antonov An-12B
1 Jakovlev Jak-40
Haapajärven ja Reisjärven kansallispuku

Haapajärven ja Reisjärven kansallispuku on maantieteellisesti pohjoispohjalainen kansallispuku, koska sen käyttöalueita ovat Haapajärvi ja Reisjärvi. Kulttuurillisesti puku on kuitenkin keskipohjalainen, koska Haapajärvi ja Reisjärvi kuuluivat kansanpukujen aikaan silloiseen Kalajoen pitäjään. Puvun esikuva-aineisto on laajasti pohjalainen; puku perustuu muun ohella perukirja-aineistoon ja C.P. Elfströmin Oulussa maalaamaan akvarelliin vuodelta 1808. Haapajärven ja Reisjärven naisen kansallispuvusta on kaksi eri versiota: tarkistamaton ja kokonaan uusi mallipuku. Haapajärven ja Reisjärven miehen kansallispukua ei ole.
Haapajärven ja Reisjärven kansallispuku

Puvun tilasivat Haapajärvi-Seura ja Reisjärven kotiseutuyhdistys. Vuonna 1968 julkaistun puvun suunnittelivat Annikki Vormala ja Hilkka Vilppula, pukuun kuuluvat punasävyinen hame, punaruskea liivi, siniharmaa valkoraitainen esiliina, koppamyssy, paljinsolki, avainkoukku ja kaulukseton kimononuttu.
Haapajärven ja Reisjärven mallipuku

Yllä mainitu Haapajärven ja Reisjärven kansallispuku on koottu kokonaan uudelleen vuonna 1997 Keski-Pohjanmaan nuorisoseura ry:n pyynnöstä. Puvun ohjeita ja tarvikkeita myy Haapajärven käsityökeskus. Keski-Pohjanmaan nuorisoseura vuokraa pukua. Puku on seuraavanlainen:
Päähine on aikuisilla naisilla tykkimyssy. Koppa on päällystetty kermanvärisellä kirjotulla silkillä. Pitsi on frimodiglai-tyyppinen nyplätty pitsi. Tytön päähine on punainen silkkinauha.
Paita on pellavaa tai puolipellavaa, yksinkertainen kansanomainen T-paita
Hame on myötälaskostettu ja sen voi tehdä kolmesta erilaisesta kankaasta: samoista kankaista kuin röijyissä tai mustasta kamlotista.
Esiliinoja on neljä erilaista: valkoinen, vihreä raski, mustakuvioinen painettu ja kuviolliseksi kudottu musta silkki.
Röijy suljetaan neuloilla, se on kimonohihainen ja flammukuvioista kapearaitaista parkkumia. Värivaihtoehdot ovat musta- tai punavoittoinen.
Asusteisiin kuuluu silkkihuivi.  Sukat ovat punaiset tai vihreät; joko käsinkudotut villaiset vikkelisukat tai teollisesti valmistetut sileäneuleiset villa- tai puuvillasukat. Jalkineet ovat mustat avokkaat tai nauhakengät.
Aiheesta muualla

Suomalaiset kansallispuvut: Haapajärven ja Reisjärven kansallispuku (Arkistoitu – Internet Archive)
Kirjastovirma: Haapajärven ja Reisjärven kansallispuku (Arkistoitu – Internet Archive)
Esko Järvelä

Esko Järvelä (s. 1981 Kaustinen) on kansainvälistä tunnustusta saanut suomalainen viulisti, kansanmuusikko ja musiikin maisteri.  Järvelä on mukana muun muassa yhtyeissä Frigg, Baltic Crossing ja Esko Järvelä Epic Male Band. Järvelä sijoittui vuonna 2016 kolmanneksi vuosittain Nashvillessä Yhdysvalloissa järjestettävässä kansainvälisessä sävellyskilpailussa kappaleella Wunderbaumgartner, joka on peräisin yhtyeen Epic Male Band ensimmäiseltä levyltä. Järvelä on esiintynyt Shetland Folk Festivaaleilla kolmessa eri kokoonpanossa: Frigg vuonna 2009, Baltic Crossing vuonna 2012 ja Esko Järvelä Epic Male Band vuonna 2015.
Aiheesta muualla

Baltic Crossing -yhtyeen virallinen sivusto (Arkistoitu – Internet Archive)
Esko Järvelä Epic Male Band -yhtyeen virallinen sivusto.
Frigg-yhtyeen virallinen sivusto
Feryal Abdelaziz

| Mitalit> Maa:   Egypti.Naisten karate. Olympialaiset  | Mitalit> Maa:   Egypti.Naisten karate. Olympialaiset  | Mitalit> Maa:   Egypti.Naisten karate. Olympialaiset  | Maa:   Egypti> Naisten karate. |
| --- | --- | --- | --- |
|  Kultaa | Tokio 2020 | Yli 61 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Dubai 2021 | Joukkue |  |
|  Pronssia | Madrid 2018 | Joukkue |  |
Feryal Ashraf Abdelaziz (arab. فريال عبد العزيز‎, Faryāl ‘Abd al-‘Azīz; 16. helmikuuta 1999 Kairo, Egypti) on egyptiläinen karateka, olympiavoittaja ja maailmanmestari. Abdelaziz on saavuttanut MM-kilpailuissa pronssia vuonna 2018 ja kultaa vuonna 2021 joukkuekilpailussa.
Abdelaziz osallistui Tokion olympialaisissa 2020 yli 61 kg painoluokkaan. Alkulohkossaan hän voitti kaksi ottelua, hävisi yhden ja yksi ottelu päättyi tasan. Voitettuaan lohkonsa hän kohtasi välierissä kazakstanilaisen Sofja Berultsevan, jonka hän voitti 5–4. Loppuottelussa hän voitti azerbaidžanilaisen Irina Zaretskan 2–0. Hänestä tuli näin historian ensimmäinen olympiakultaa voittanut egyptiläinen nainen.
Esitystaide

Esitystaide on nykyteatterin, performanssin ja muiden esittävän taiteen eri perinteiden välimaastossa vaikuttava taiteen muoto. Termi "esitystaide" on syntynyt 2000-luvulla.
Erilaisille esityksille yhteistä on muun muassa yleisökontakti, käsitteellisyys ja elämyksen korostaminen. Esitystaiteessa etsitään teatterillisen kohtaamisen uusia muotoja.
Esitystaiteen taustaa

Esitystaiteen taustalla on nykyteatterin eri muodot, performanssi ja elävä taide.
Kuten esitystaiteessa, monissa nykyteatterin muodoissa teoksen lähtökohtana ei ole enää draamateksti ja näytelmä. Esitystaiteen taustalla vaikuttanut performanssi sai alkunsa 1960-luvulla, sen innoituksena oli muun muassa toimintamaalaus, käsitetaide, happeningit, videotaide ja taiteen esineellisyydelle vaihtoehtoja etsivä taide.
Performanssitaide syntyi USA:ssa 1970-luvulla, 1980-luvun puolivälissä taas sai alkunsa elävä taide eli Live Art Britanniassa. Termi pyrki kattamaan laajempaa aluetta, ja se muistuttaa esitystaidetta.
Esitystaide Suomessa

Teatterikorkeakoulussa aloitti 2001 Esitystaiteen ja -teorian maisteriohjelma, ja myös Turun Taideakatemia avasi samansuuntaisen koulutusohjelman. Vuonna 2010 aloitettiin koulutus myös Satakunnan ammattikorkeakoulussa.
Suomessa toimii (2012) noin 150-300 esitystaiteilijaa. Tapahtumia, klubeja ja festivaaleja järjestetään aktiivisesti.
Esitystaiteen kenttä on myös järjestäytynyt. Helsinkiin avattiin 2011 esitystaiteen keskus. Alan tiedotuskeskus Presentaatio on toiminut vuodesta 2008, vuotta aiemmin alkoi ilmestyä Esitys-lehti.
Funkytown

| ”Funkytown” Lipps Inc |
| --- | --- | --- |

Singlen tiedot
 Albumilta: Mouth to Mouth
 Äänitetty : 1979
 Julkaistu: 16. toukokuuta 1980
 Formaatti: 12" single, CD single, kasetti
 Tuottaja(t): Steven Greenberg
 Tyylilaji: disco, funk
 Kesto: 04.00 (singleversio) 07.50 (pidennetty 12" versio)
 Levy-yhtiö: Casablanca
Lipps Incin muut singlet
| ”Rock It” 1979 | ”Funkytown” 1980 | ”Designer Music” 1980 |
Funkytown on yhdysvaltalaisyhtye Lipps Incin kappale heidän vuonna 1979 julkaistulta Mouth to Mouth-debyyttistudioalbumilta. Se julkaistiin yhtyeen uran toisena singlenä maaliskuussa 1980. Kappaleen on sanoittanut Steven Greenberg.
Se sanoitettiin sillä aikaa kun yhtye eli vielä Minneapolisissa, haaveenaan muuttaa New Yorkiin. Kappale pääsi Billboard Hot 100-listalle 29. maaliskuuta 1980 ja vietti 31. toukokuuta lähtien listan kärjessä yhteensä neljä viikkoa. Se oli parhaimmillaan myös Dance-listan soitetuin kappale keväällä 1980.
Single piti hallussaan ainutlaatuista ennätystä: se saavutti singlelistan ensimmäisen sijan yhteensä 28 eri valtiossa. Se oli enemmän kuin millään muulla singlellä aina Madonnan "Hung Upin" julkaisuun asti, joka pääsi listan ensimmäiselle sijalle 41 valtiossa vuonna 2005. Se saavutti listan kärjen Yhdysvalloissa, Saksassa, Itävallassa, Sveitsissä, Norjassa, Alankomaissa, Australiassa sekä monissa muissa valtioissa. Kappale saavutti listan toisen sijan Isossa-Britanniassa, Ruotsissa ja Yhdysvaltain R&B-listalla. Se oli Lipps Incin ainoa single, mikä on päässyt neljänkymmenen parhaan joukkoon.
Käännös suomeksi
Fredy Schmidtke

| Mitalit> Maa:   Länsi-Saksa.Miesten ratapyöräily. Olympialaiset  | Mitalit> Maa:   Länsi-Saksa.Miesten ratapyöräily. Olympialaiset  | Mitalit> Maa:   Länsi-Saksa.Miesten ratapyöräily. Olympialaiset  | Maa:   Länsi-Saksa> Miesten ratapyöräily. |
| --- | --- | --- | --- |
|  Kultaa | Los Angeles 1984 | aika-ajo |  |
Fredy Schmidtke (1. heinäkuuta 1961 Köln – 1. joulukuuta 2017) oli saksalainen ratapyöräilijä, olympiavoittaja ja maailmanmestari.
Schmidtke voitti Länsi-Saksaa edustaen aika-ajossa olympiakultaa Los Angelesissa 1984 ja sijoittui samoissa kisoissa sprintissä kahdeksanneksi. Hän voitti mitaleja myös MM-kilpailuista parhaana saavutuksenaan vuoden 1982 aika-ajon maailmanmestaruus. Schmidtke kuoli sydäninfarktiin 56-vuotiaana 1. joulukuuta 2017.
Aiheesta muualla

Kuvia tai muita tiedostoja aiheesta Fredy Schmidtke Wikimedia Commonsissa
Fredy Schmidtke Kansainvälinen olympiakomitea. (englanniksi)
Gusukut ja muut Ryūkyū-kuningaskunnan omistukset

| Gusukut ja muut Ryūkyū-kuningaskunnan omistukset |
| --- | --- |
 Shurin linna.
Maailmanperintökohde
Sijainti:   Okinawan prefektuuri, Japani
Tyyppi:  Kulttuurikohde
Kriteerit:  II, III, VI
Tunnusnumero:  972
Valintahistoria
Valintavuosi:  2000
Gusukut ja muut Ryūkyū-kuningaskunnan omistukset on Unescon maailmanperintökohde Japanissa, Okinawan prefektuurissa. Kohteeseen kuuluu viisi gusuku-linnaa, kaksi pyhää lehtoa, utakia, Tamaudunin mausoleumi ja yksi puutarha. Kohde hyväksyttiin maailmanperintöluetteloon kolmen kriteerin perusteella (II, III, VI) vuonna 2000. ICOMOSin mukaan Gusukut ja muut Ryūkyū-kuningaskunnan omistukset havainnollistavat Ryūkyū-saarten roolia Kaakkois-Aasian, Kiinan ja Japanin välisen taloudellisen ja kulttuurillisen vaihdon keskuksena, Ryūkyū-kuningaskunta kukoisti erikoislaatuisessa poliittisessa ilmapiirissä ja loi ainutlaatuisen kulttuurin ja Ryūkyūn pyhät paikat ovat erinomainen esimerkki alkuperäisestä luonnon- ja esi-isienpalvonnasta, joka on säilynyt moderniin aikaan muiden maailmanuskontojen rinnalla.
Kohteet

Seuraavat yhdeksän kohdetta kuuluvat maailmanperintökohteeseen
| Kohde | Sijainti | Kuvaus | Kuva |
| --- | --- | --- | --- |
| Tamaudun | Naha | Mausoleumi |  |
| Sonohyan-utaki Ishimon | Naha | Pyhä lehto |  |
| Nakijinin gusuku | Nakijin | Gusuku |  |
| Zakimi gusuku | Yomitan | Gusuku |  |
| Katsuren gusuku | Uruma | Gusuku |  |
| Nakagusukun linna | Nakagusuku | Gusuku |  |
| Shurin linna | Naha | Gusuku |  |
| Shikinaen | Naha | Puutarha |  |
| Seifa-utaki | Nanjō | Pyhä lehto |  |
Aiheesta muualla

Kuvia tai muita tiedostoja aiheesta Gusukut ja muut Ryūkyū-kuningaskunnan omistukset Wikimedia Commonsissa
Finnafjorden

| Finnafjorden |
| --- | --- |
Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Finnafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle.
Vuono on melko eristynyt eikä sen varrella sijaitse teitä tai kyliä.
Finn Wagle

Finn Wagle
Finn Wagle (s. 19. kesäkuuta 1941) on evankelis-luterilaisen Norjan kirkon pappi. Hän toimi Nidarosin piispana vuodesta 1991, kunnes Tor Singsaas astui hänen seuraajakseen vuonna 2008.
Francesco Antonioli

| Henkilötiedot |
| --- | --- | --- |
Syntymäaika: 14. syyskuuta 1969 (ikä 55)
Syntymäpaikka: Monza, Italia
Pelipaikka: maalivahti
Pituus: 188 senttimetriä
Junioriseurat
: Milan
Seurat
| Vuodet | Seura | O (M) |
| 1986–1988 1988–1994 1990 1990–1991 1993–1994 1994–1995 1995–1999 1999–2003 2003–2006 2006–2009 2009–2012 | → Monza (laina) Milan → Cesena (laina) → Modena (laina) → Pisa (laina) Reggiana Bologna Roma Sampdoria Bologna Cesena | 23 (0) 13 (0) 0 (0) 30 (0) 26 (0) 30 (0) 103 (0) 102 (0) 104 (0) 119 (0) 106 (0) |
Maajoukkue
| 1989–1992 | Italia U-21 | 23 (0) |
 Seurajoukkueuran tilastot kattavat vain kansalliset sarjat, päivitetty 1. elokuuta 2009.  Maajoukkueuran tilastot päivitetty 2000.
Francesco Antonioli (s. 14. syyskuuta 1969 Monza, Italia) on italialainen jalkapallomaalivahti, joka pelasi useissa kotimaansa seuroissa, viimeksi Cesenassa vuosina 2009–2012.
Ura

Antonioli aloitti jalkapallouransa Milanin junioreissa 1980-luvulla. Hänet kuitenkin lainattiin Serie C1:n Monzaan hakemaan kokemusta aikuisten tasolta. Vuonna 1988 hänen lainasopimuksensa päätyttyä Antonioli vietti kaksi kautta Milanin edustusjoukkueessa pelaamatta kuitenkaan otteluakaan Serie A:ssa. Hän oli hetkellisesti lainalla Cesenassa, mutta siirtyi marraskuussa Serie B:ssä pelanneen Modenan riveihin. Antonioli pelasi vakuuttavasti 30 ottelua ja siirtyi takaisin Milaniin vuosiksi 1991–1994, joiden aikana hän pelasi yhteensä 13 liigaottelua. Ensiesiintymisensä pääsarjassa Antonioli teki vuoden 1992 huhtikuussa Interiä vastaan pelatussa, 1-0 voittoon päättyneessä ottelussa.
Milanossa vietetyn ajan jälkeen Antonioli vietti vielä yhden kauden Serie B:ssä Pisassa ennen siirtymistään takaisin liigaan, tällä kertaa Bolognaan, jossa hän pelasi kolme kokonaista kautta. Antoniolin uran parhaat vuoden olivat vasta edessä, kun hän siirtyi kesällä 1999 Romaan ja voitti uransa ensimmäisen Scudetton kaudella 2000–01. Samalla hän pääsi Italian maajoukkueen varamaalivahdiksi vuoden 2000 EM-kisoihin, joissa hän ei kuitenkaan pelannut otteluakaan. Viimeisellä Roma-kaudellaan Antonioli oli menettämässä ykkösmaalivahdin rooliaan ja siirtyi kesällä 2003 Sampdoriaan kolmeksi kaudeksi.
Kesällä 2006 Antonioli päätti siirtyä seitsemän vuoden jälkeen takaisin Bolognaan, jonka sarjataso oli vaihtunut pykälän alemmas Serie B:hen. Toisen kauden päätteeksi Bologna nousi korkeimmalle sarjatasolle, jolla Antonioli pelasi yhden kauden, kunnes hän siirtyi Serie B:ssä pelaavaan Cesenaan kaudeksi 2009–2010.
HUB logistics

| HUB logistics |
| --- | --- |
Toimitusjohtaja:  Joni Sundelin
Toimiala:  logistiikka
Kotisivu:  www.hub.fi
Infobox OKVirheellinen NIMI-arvo: 
HUB logistics on suomalainen, yksityisomisteinen logistiikka-alan yritys, joka palvelee yrityksiä useilla eri toimialoilla. HUB logistics toimii Suomessa kymmenellä eri paikkakunnalla. Yrityksen pääkonttori sijaitsee Vantaalla. HUB logistics työllistää noin 360 työntekijää eri toimipisteissä (2020). HUB logisticsin toimitusjohtaja on Joni Sundelin ja hallituksen puheenjohtaja Aarno Törmälä.
Historia

HUB logistics perustettiin vuonna 1992. HUB logisticsin hallituksen puheenjohtaja Aarno Törmälä perusti yrityksen tarjoamaan laatujärjestelmien koulutusta ja konsultointia logistiikka-alan palveluyrityksille. Laatujärjestelmän tuoma näkyvyys yritysten prosesseihin ja palveluihin antoi näköalapaikan silloiseen logistiikan palvelutasoon Suomessa. Tästä kypsyi idea ulkoistettujen logistiikkapalveluiden kehittämisestä ja sisälogistiikan kokonaisvastuun ottamisesta palveluyritykselle.
Asiakastarpeiden myötä HUB logistics alkoi tuottaa logistisia palveluita aluksi huolinnan, kaupan ja teollisuuden yrityksille. 2000-luvulle saavuttaessa nähtiin selkeä tarve teollisuusyhtiöiden sisälogistiikan kehittämiselle sekä ulkoistuksille. HUB logistics nimi ja logo otettiin yhtenäiseksi brändiksi tytäryhtiöille ja palveluita lähdettiin kehittämään teknologiakeskeisesti.
Palvelut

Yrityksen palveluita ovat:
varastointipalvelut: materiaalin vastaanotto, varastointi ja lähettäminen
sisälogistiikka: tavaran vastaanotto, hyllytys, varastointi, kuljetukset ja siirrot tuotannossa, sekä keräily ja lähettäminen
pakkauspalvelut: puupakkausten valmistaminen, puupakkaukset mittatilaustyönä, projektipakkaaminen
toimistusketjukonsultointi: logistiikan konsultointi, toimitusketjun hallinta, toimitusketjun optimointi
lisäarvopalvelut: esiasennus- ja konfiguraatiopalvelut, kunnostamispalvelut, varalaitepalvelut, palautuskäsittely, kokoonpanot ja myymälädisplayt
Aiheesta muualla

Yrityksen verkkosivusto
Frasses

Frasses-ketjun ravintola Uumajassa.
Frasses on ruotsalainen pikaruokalaketju. Ensimmäinen Frasses-ravintola avattiin Luulajaan vuonna 1975. Ketjun tuotteisiin kuuluvat muun muassa hampurilaiset, ranskalaiset perunat ja kananuggetit.
Ketjun ravintoloita löytyy Luulajan lisäksi muun muassa Pajalasta, Uumajasta ja Kiirunasta.
Aiheesta muualla

Frassesin kotisivut (ruotsiksi)
Ernst Stavro Blofeld

| Ernst Stavro Blofeld |
| --- | --- |
 Ernst Stavro Blofeld (Donald Pleasence) elokuvassa Elät vain kahdesti.
Ensiesiintyminen:  Pallosalama  (kirja) Salainen agentti 007 Istanbulissa (elokuva)
Näyttelijä:  Donald Pleasence Telly Savalas Charles Gray Max von Sydow Christoph Waltz
Henkilötiedot
Sukupuoli:  mies
Rooli:  vihollinen
Liittolaiset:  Spectre
Nykyinen elintila:  kuollut (kirjoissa)   kuollut (elokuvissa)
Infobox OKNimi-testi OK: 
Ernst Stavro Blofeld (syntymänimeltään Franz Oberhauser) on James Bond -kirjoissa ja -elokuvissa esiintyvä kuvitteellinen hahmo, jonka on luonut Ian Fleming. Hän on MI6:n ja James Bondin arkkivihollinen ja rikollisjärjestö Spectren johtaja. Blofeld esiintyi ensi kerran kirjassa Pallosalama ja elokuvassa Salainen agentti 007 Istanbulissa. Bond-elokuvissa oli aluksi tapana olla näyttämättä Blofeldin kasvoja, ja häneen viitattiinkin elokuvissa 007 Istanbulissa ja Pallosalama Spectren jäsenenä ”numero 1”. Tästä tavasta luovuttiin pian, ja jo elokuvassa Elät vain kahdesti Blofeldin kasvot ja nimi paljastettiin. Parhaiten Blofeldin tunnistaa hänen valkoisesta kissastaan.
Austin Powers -elokuvasarjassa esiintyvä Tohtori Paha on parodia Blofeldistä hahmon ulkoasua myöten.
Esiintymiset kirjoissa ja elokuvissa

| Kirjat | Vuosi | Elokuvat | Vuosi |
| --- | --- | --- | --- |
| Pallosalama | 1961 | Salainen agentti 007 Istanbulissa | 1963 |
| Hänen majesteettinsa salaisessa palveluksessa | 1963 | Pallosalama | 1965 |
| Elät vain kahdesti | 1964 | Elät vain kahdesti | 1967 |
|  |  | Hänen majesteettinsa salaisessa palveluksessa | 1969 |
|  |  | Timantit ovat ikuisia | 1971 |
|  |  | Erittäin salainen | 1981 |
|  |  | Älä kieltäydy kahdesti (epävirallinen elokuva) | 1983 |
|  |  | Spectre | 2015 |
|  |  | No Time to Die | 2021 |
Ernst Stavro Blofeldia näytelleet

Anthony Dawson: Salainen agentti 007 Istanbulissa ja Pallosalama (Kuvattu näyttämättä kasvoja )
Eric Pohlmann: Salainen agentti 007 Istanbulissa ja Pallosalama (ääni)
Donald Pleasence: Elät vain kahdesti
Telly Savalas: Hänen majesteettinsa salaisessa palveluksessa
Charles Gray: Timantit ovat ikuisia
John Hollis: Erittäin salainen (kasvoja ei näy)
Robert Rietty: Erittäin salainen (ääni)
Max von Sydow: Älä kieltäydy kahdesti
Christoph Waltz: Spectre ja No Time to Die
Elokuvassa Erittäin salainen Ernst Stavro Blofeldin nimeä ei mainita, koska hahmon oikeudet olivat elokuvayhtiö Warner Brosilla, joka teki elokuvan Älä kieltäydy kahdesti. Katsojan annetaan kuitenkin ymmärtää, että kyseessä on Blofeld.
Flesberg

Flesberg on kunta Buskerudin läänissä Norjassa. Flesbergin kunta perustettiin vuonna 1837. Pieni alue Øvre Sandsværin kunnasta liitettiin Flesbergiin vuonna 1939 ja Flesbergistä puolestaan siirrettiin kaksi aluetta Kongsbergin ja Øvre Eikerin kuntiin vuonna 1964. Vuoden 2023 alussa Flesbergissä oli 2 737 asukasta.
Flesbergin kuntakeskus on Lampeland.
Tunnettuja henkilöitä

Hallvard Bakke (1943–2024), poliitikko
Kuvia

Flesbergin kunnantalo
Flesbergin sauvakirkko
Francisco Javier Chavolla Ramos

Francisco Javier Chavolla Ramos vuonna 2021.
Francisco Javier Chavolla Ramos (s. 3. kesäkuuta 1946) on meksikolainen roomalaiskatolinen piispa. Hänet vihittiin papiksi Tijuanan hiippakuntaan 10. joulukuuta 1972 ja nimitettiin Matamorosin piispaksi 1. kesäkuuta 1991. Piispaksi vihkiminen seurasi 16. heinäkuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Emilio Carlos Berlie Belaunzarán.
Chavolla Ramos sai 27. joulukuuta 2003 nimityksen Tolucan piispaksi, jonka virkaan hänet asetettiin 12. helmikuuta 2004.
Fess Parker

Fess Parker Daniel Boonen roolissa.
Fess Elisha Parker (16. elokuuta 1924 – 18. maaliskuuta 2010[lähde? ]) oli yhdysvaltalainen näyttelijä. Hän tuli tunnetuksi Disney-roolistaan Davy Crockettina. Hänellä oli nimirooli myös televisiosarjassa Daniel Boone (1964–1970).
Teksasissa syntynyt Parker opiskeli Teksasin ja Etelä-Kalifornian yliopistoilla. Hän voitti Golden Boot -palkinnon ja oli lisäksi ehdolla Emmyn saajaksi. Hänet nimitettiin vuonna 1991 Disney-legendaksi.
Parker omisti viinitilan Kaliforniassa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Fess Parker Internet Movie Databasessa. (englanniksi)